Ìwọ ọ̀rẹ́ mi, bàbá mi fẹ́rẹ̀ ma ì tí ì pa’ri ọ̀rọ̀ yìí tan nígbà tí àwọn méjéèjì ti kọlu ara wọn, ìjà náà si pọ̀ gidigidi, ènìyàn pàdé àǹjànnú, gbogbo igbó ń pariwo, bí Èṣù-kékeré ti le bẹ́ẹ̀ náà ni Olówó-ayé le, bàbá mi, ọkùnirn náà, ẹni ti ń bẹ ni inú ayé tí ń ja ìjàkadì pẹ̀lú èrò ọ̀run alákeji. Nígbà tí ìjà yìí kọ́ bẹ̀rẹ̀, Èṣù-kékeré gbìyànjú láti ri àyè sọ mọ́ bàbá mi ni ìbàdí, kí ó fi ẹ̀hìn rẹ̀ ti igi ẹlẹ́gùn-ún, kí gbé ẹsẹ̀ onítọ̀hún dé èjìká. Kí ó rún bàbá mi mọ́ inú ìpàǹtí, kí ó bẹ̀rẹ̀ si fi ìyà jẹ ẹni-ẹléni, ṣùgbọ́n eléyìínì ṣòro gidigidi: nítorí bí òun ti ń pa èrò wọ̀nyí, bẹ́l náà ni bàbá mi tún ń ronnú èrò tọ̀hún, tí ó ń wwá ọ̀nà àti mu Èṣù-kékeré ni ibi èjìká kí ó gbé ẹbọra kúkúrú kúrò ní ilẹ̀ tán, kí ó gbe olórí burúkú rékọja àtàrí, kí ó sọ alákọrí sí ọ̀nà jínjín réré, kí Èṣù-kékeré ti ọ̀run dé ọ̀run. Ṣùgbọ́n ǹkan wọ̀nyí kò ṣe é ṣe, nítorí bi òun ti ń múra bí kìnnìún bẹ́l náà ni Èṣù-kékeré ń mura bí àjànàkú tí èruku ńlá ń sọ lójú ọ̀run. Ilẹ̀ sì bẹ̀rẹ̀ sí í mì tìtì, gìrìgìrì ẹsẹ̀ àwọn méjèéjì ju ti ènìyàn mẹ́eàá lọ wọ́n fẹ ojú toto, wọ́n di mọ́ ara wọn bí ìgbà ti ìtàkùn bá dìi mọ́ igi oko, àwọn méjèéjì sì ń mí hẹlẹhẹlẹ bí ajá ọdẹ, Ọjọ́ ńlá ni ojọ́ náà fún ẹbọra kékeré inú ọ̀gán, orúkọ ẹni ti ń jẹ́ Èṣù-kèkerè-òde.
Iwo ore mi, baba mi fere ma i ti i pa’ri oro yii tan nigba ti awon mejeeji ti kolu ara won, ija naa si po gidigidi, eniyan pade anjannu, gbogbo igbo n pariwo, bi Esu-kekere ti le bee naa ni Olowo-aye le, baba mi, okunirn naa, eni ti n be ni inu aye ti n ja ijakadi pelu ero orun alakeji. Nigba ti ija yii ko bere, Esu-kekere gbiyanju lati ri aye so mo baba mi ni ibadi, ki o fi ehin re ti igi elegun-un, ki gbe ese onitohun de ejika. Ki o run baba mi mo inu ipanti, ki o bere si fi iya je eni-eleni, sugbon eleyiini soro gidigidi: nitori bi oun ti n pa ero wonyi, bel naa ni baba mi tun n ronnu ero tohun, ti o n wwa ona ati mu Esu-kekere ni ibi ejika ki o gbe ebora kukuru kuro ni ile tan, ki o gbe olori buruku rekoja atari, ki o so alakori si ona jinjin rere, ki Esu-kekere ti orun de orun. Sugbon nkan wonyi ko se e se, nitori bi oun ti n mura bi kinniun bel naa ni Esu-kekere n mura bi ajanaku ti eruku nla n so loju orun. Ile si bere si i mi titi, girigiri ese awon mejeeji ju ti eniyan meeaa lo won fe oju toto, won di mo ara won bi igba ti itakun ba dii mo igi oko, awon mejeeji si n mi helehele bi aja ode, Ojo nla ni ojo naa fun ebora kekere inu ogan, oruko eni ti n je Esu-kekere-ode.